Document ID: 31987D0183

31987D0183
L 071/36
JURNALUL OFÍCIAL AL UNIUNII EUROPENE
DECIZIA COMISIEI
din 9 martie 1987
privind încheierea definitivă în numele Comunității Europene a Energiei Atomice a acordurilor-cadru de cooperare științifică și tehnică între Comunitățile Europene și Regatul Suediei, Confederația Elvețiană, Republica Finlanda, Regatul Norvegiei și Republica Austria
(87/183/Euratom)
COMISIA COMUNITĂȚILOR EUROPENE,
având în vedere Tratatul de instituire a Comunității Europene a Energiei Atomice, în special articolul 101 al doilea paragraf,
întrucât acordurile-cadru de cooperare științifică și tehnică între Comunitățile Europene și Regatul Suediei (1), Confederația Elvețiană (2), Republica Finlanda (3), Regatul Norvegiei (4) și Republica Austria (5) au fost semnate în 13 ianuarie 1986, 8 ianuarie 1986, 29 aprilie 1986, 27 iunie 1986 și, respectiv, 15 iulie 1986;
întrucât, prin Decizia din 9 februarie 1987, Consiliul a aprobat aceste acorduri-cadru în vederea încheierii lor definitive de către Comisie în numele Comunității Europene a Energiei Atomice;
întrucât este necesar ca aceste acorduri-cadru să fie încheiate definitiv în numele Comunității Europene a Energiei Atomice,
DECIDE:
Articolul 1
Acordurile-cadru de cooperare științifică și tehnică între Comunitățile Europene și Regatul Suediei, Confederația Elvețiană, Republica Finlanda, Regatul Norvegiei, Republica Austria sunt încheiate definitiv în numele Comunității Europene a Energiei Atomice.
Articolul 2
Președintele Comisiei procedează la notificarea prevăzută la articolul 13 din acorduri în ceea ce privește Comunitatea Europeană a Energiei Atomice.
Adoptată la Bruxelles, 9 martie 1987.

Labels: 15
5